Il-vittma tgħid li l-akkużat qabadha minn wara u stupraha waqt li kienet qed tnaqqaf kamra Care Worker qed jinżamm taħt il-kustodja tal-Pulizija wara illi kien akkużat bl-istupru ta' kollega fuq il-post tax-xogħol. L-akkużat, li huwa mill-Indja, kien arrestat illum quddiem il-Maġistrat Monica Vella mill-Ispetturi John Spiteri u Stacy Attard. L-Ispettur Spiteri spjega kif kien irċieva rapport minn mara li kienet qed tallega illi ġiet stuprata waqt li kienet fuq il-post tax-xogħol. Hi spjegat kif fl-10 a.m kienet qed tnaddaf kamra meta l-akkużat daħal, qabadha minn wara u stupraha. L-inċident seħħ għal madwar minuta u wara l-akkużat mar jagħmel biċċa ħobż u mar jipprova jkompli, imma sab li n-nies kienu daħlu fil-kamra. Il-vittma ċemplet lill-għarus tagħha u għamlet rapport lill-pulizija. L-Ispettur qal illi eżaminazzjoni medika kkonfermat li l-istupru kien seħħ. Għall-akkużat qed jidhru l-Avukati Franco Debono u Amadeus Cachia, bl-akkużat jirrifjuta l-akkużi kontrih. Il-Qorti m'aċċettatx it-talba għall-ħelsien mill-arrest u ordnat li l-isem tad-dar tal-anzjani u tal-vittma ma jkunux ippublikati. L-Avukat Arthur Azzopardi u Alfred Abela qed jidhru għall-vittma.